laion/Wikipedia-Exotic huggingface dataset:
সিদ্ধলবক্কম

সিদ্ধলবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি লোকালয়৷ সিদ্ধলবক্কম তাম্বরম তালুকের অন্যতম উন্নতিকামী লোকালয়৷ এটি চেন্নাই আন্তর্জাতিক বিমানবন্দর থেকে ৭ কিলোমিটার দূরত্বে অবস্থিত৷ এটির ক্ষেত্রফল ২.৯৫ বর্গ কিলোমিটার এবং ২০১১ খ্রিস্টাব্দের তথ্যানুসারে এর জনসংখ্যা ছিলো ৩৭,৯০৬ জন৷ তাম্বরম স্যানাটোরিয়াম রেলওয়ে স্টেশন সিদ্ধলবক্কম থেকে ১০০ মিটার ও সিদ্ধলবক্কম হ্রদ থেকে ২০০ মিটারের মধ্যে অবস্থিত৷ এটি পল্লাবরম, ক্রোমপেট, চেলায়ুর, তাম্বরম স্যানাটোরিয়াম ও তাম্বরমের অতি নিকটে অবস্থিত৷ শেষ পরিসংখ্যান অনুসারে এটি ১৮ টি ওয়ার্ডে বিস্তৃত৷ ১৫ মিনিট হাঁটা দূরত্বে রয়েছে কার্তিকেয়কে উৎসর্গ করে নির্মিত কুমারন কুন্দ্রম৷ সিদ্ধলবক্কম হ্রদের অবস্থান ১২°৫৬'০২" উত্তর অক্ষাংশ ৮০°০৮'১০" পূর্ব দ্রাঘিমা এবং আয়তন ৫০ একর৷ পূর্বে এই হ্রদটি পার্শ্ববর্তী অঞ্চগুলির সেচকার্যের জলের উৎস হিসাবে ব্যবহৃত হতো৷ হ্রদটির উপস্থিতির কারণে প্রাকৃতিভাবে ভূজলতল অধিক, যা ২.৫০–৮ মিটারের মধ্যে ও টিডিএস-এর পরিমাণ ৪০০–৯০০ পার্টস পার মিলিয়ন৷ হ্রদটিতে নৌকা বাইচ ও হ্রদের চারিপাশে বাগান নির্মাণের পরিকল্পনা রয়েছে৷ বহু বছর ধরে বহুভাবে হ্রদের জমি দখলের বহু চেষ্টা করা হয়েছে৷ মাদ্রাজ উচ্চ আদালতে এই বিষয়ক বহু মামলা রয়েছে৷ আশা করা যায় মামলা নিষ্পত্তি হলে হ্রদের হারিয়ে যাওয়া জমি ফেরত পাওয়া যাবে৷ ২০১১ খ্রিটাব্দে ভারতের জনগণনা অনুযায়ী সিদ্ধলবক্কমের মোট জনসংখ্যা ৩৭,৯০৬ জন, যেখানে ১৮,৯৪০ জন পুরুষ ও ১৮,৯৬৬ জন নারী৷ অর্থাৎ প্রতি হাজার পুরুষে ১০০১ জন নারীর বাস৷ মোট পরিবার সংখ্যা ৯,৯৬০ টি৷ ছয় বছর অনূর্ধ্ব শিশু সংখ্যা ৩,৭১০, যা মোট জনসংখ্যার ৯.৭৯ শতাংশ৷ সিদ্ধলবক্কমের মোট সাক্ষরতার হার ৯৪.২৩ শতাংশ, যেখানে পুরুষ সাক্ষরতার হার ৯৬.৬৬ শতাংশ ও নারী সাক্ষরতার হার ৯১.৮১ শতাংশ৷ "Southern railway"। Yatra.com। সংগ্রহের তারিখ ২৮ জুলাই ২০১২।  Manikandan, K. (৮ অক্টোবর ২০১২)। "From the people to panchayat: Rs. 10 lakh to improve their lake"। The Hindu। Chennai: The Hindu। সংগ্রহের তারিখ ১১ অক্টোবর ২০১২।  "INFRASTRUCTURE: Water Supply" (পিডিএফ)। CMDA। ৪ নভেম্বর ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জুলাই ২০১২।  "সিদ্ধলবক্কম হ্রদে বাইচ ও উদ্যান পালন'"। দিনমণি (তামিল ভাষায়)। চেন্নাই: দিনমণি। ১১ ফেব্রুয়ারি ২০১৩। সংগ্রহের তারিখ ৯ জুন ২০১৩। [স্থায়ীভাবে অকার্যকর সংযোগ] "Chitlapakkam Lake encroachments removed"।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/803343-chitlapakkam-tamil-nadu.html
আলোক নিঃসারী ডায়োড

আলোক নিঃসারী ডায়োড বা ইংরেজিতে লাইট-এমিটিং ডায়োড (Light - Emitting Diode), সংক্ষেপে এলইডি LED ইলেকট্রনিক্স ক্ষেত্রে বহুল ব্যবহৃত একটি অর্ধপরিবাহী ডায়োড। এলইডি এমন একটি অর্ধপরিবাহী যন্ত্রাংশ যা কিনা আলোও বিকিরণ করে। এটি বিভিন্ন রঙের হয়ে থাকে, প্রায় প্রতিটি ইলেকট্রনিক্সের যন্ত্রে এর ব্যবহার দৃষ্ট যায়। মোবাইল ফোনের কি প্যাড জ্বলে ওঠাও এই এলইডি-এর অবদান। এতে খুবই কম তড়িৎ প্রবাহ প্রয়োজন হয়। সাধারণত ১০-২০ মিলি এম্পিয়ার কারেন্ট ও ৩ ভোল্ট একটি এলইডি জ্বালানোর জন্যে ব্যবহার হয়। রাস্তায় ইদানীং যে বড় স্ক্রিনের টিভি দেখা যায় তাও অসংখ্য এলইডি এর সমন্বয়। এগুলির এক-একটি সাতটি পর্যন্ত রং প্রদর্শন করতে পারে। এলইডি প্রকৃতপক্ষে একটি সম্মুখ ঝোঁক বিশিষ্ট P-N জাংশন ডায়োড। এটি GaAs(গ্যালিয়াম-আর্সেনাইড) GaP(গ্যালিয়াম ফসফাইড)প্রভৃতি অর্ধপরিবাহী যৌগ দ্বারা প্রস্তুত করা হয় যাতে তাদের বেশিরভাগ শক্তি আলো হিসেবে নির্গত হয়। এই আলোর বর্ণ ব্যবহৃত বস্তুর উপাদানের উপর নির্ভর করে।একটি P-N জাংশন শোষিত আলো শক্তির রূপান্তর করতে পারে তার সমানুপাতিক বিদ্যুৎপ্রবাহ মধ্যেমে (অর্থাৎ বৈদ্যুতিক শক্তির প্রয়োগে এটি আলো নির্গত করে)। এই ঘটনাটি সাধারণত একটি বৈদ্যুতিক ক্ষেত্রের প্রভাব অধীন একটি অর্ধপরিবাহী থেকে আলোর প্রকার হিসেবে সংজ্ঞায়িত করা যেতে পারে, যাকে Electro luminescence(বৈদ্যুতিক প্রক্ষেপন) বলা হয়. ইলেকট্রন এন-অঞ্চল থেকে ক্রস ও পি-অঞ্চলে বিদ্যমান গর্ত সঙ্গে পুনর্মিলিত হিসাবে চার্জ বাহক একটা ফরওয়ার্ড pn মোড় মধ্যে পুনর্মিলিত. গর্ত Valence শক্তি ব্যান্ড যখন ইলেকট্রন, শক্তির মাত্রা প্রবাহ ব্যান্ড আছে. সুতরাং গহ্বর শক্তি স্তর ইলেকট্রন শক্তির মাত্রা তুলনায় কম হতে হবে. শক্তির কিছু অংশ ইলেকট্রন এবং গর্ত পুনর্মিলিত করার জন্য অপচিত করা আবশ্যক. এই শক্তি তাপ এবং আলো আকারে নির্গত হয়. মোবাইল ফোন ও এলইডি স্ক্রিন ছাড়াও অপটিক্যাল যোগাযোগ, ইন্ডিকেটর বাতি, ইনফ্রারেড রশ্মি, আলোকসজ্জা, ট্রাফিক সিগন্যাল, অপটিক্যাল মাউস, লেজার রশ্মি উৎপাদন সহ আরো অনেক কাজে এলইডি ব্যবহৃত হয়। উইকিঅভিধানে আলোক নিঃসারী ডায়োড শব্দটি খুঁজুন। উইকিমিডিয়া কমন্সে আলোক নিঃসারী ডায়োড সংক্রান্ত মিডিয়া রয়েছে। কার্লিতে আলোক নিঃসারী ডায়োড (ইংরেজি) Dendrimers in the spotlight - an Instant Insight examining the use of dendrimers in organic light-emitting diodes from the Royal Society of Chemistry Photonics Sources Group, Tyndall National Institute ওয়েব্যাক মেশিনে আর্কাইভকৃত ১৬ ডিসেম্বর ২০১৮ তারিখে GaN and other photonics research at the Tyndall National Institute, Ireland. MAKE Presents: The LED - A movie about the origins of the LED and how to make your own from carborundum! Rensselaer Electrical Engineering Department LED information arranged in textbook form, aimed at introductory to advanced audience Uncertainty evaluation for measurement of LED colour The light bulb goes digital Lighting Research Center's Solid-State Lighting program
মণিপুরী সংকীৰ্তন

মণিপুরী সংকীর্তন হল ভারতের মণিপুর রাজ্যের মন্দির এবং ব্যক্তিগত স্থানের আচার-অনুষ্ঠানে গান গাওয়া, ঢোল বাজানো ও নাচের সাথে জড়িত একটি শিল্পকলা। অতুলনীয় ধর্মীয় নিষ্ঠা এবং শক্তি প্রদর্শন করে এমন পরিবেশনার মাধ্যমে অভিনয়শিল্পীরা কৃষ্ণের বিভিন্ন গল্প বর্ণনা করেন যা দর্শকদের প্রায়শই অশ্রুসিক্ত করে। এটি মূলত মণিপুরের বৈষ্ণব সম্প্রদায় এবং পার্শ্ববর্তী রাজ্য ত্রিপুরা ও আসামে বসবাসকারী বৈষ্ণব মণিপুরী সম্প্রদায়ের মাঝে অনুশীলন করা হয়। ২০১৩ সালের ডিসেম্বরে আজারবাইজানের বাকুতে ইউনেস্কোর আন্তঃরাষ্ট্রীয় কর্তৃপক্ষের বৈঠকের অষ্টম অধিবেশনে এটিকে "সংকীর্তন: মণিপুরের শাস্ত্রীয় গান, ঢোল বাদন এবং নাচ" শিরোনামে ইউনেস্কোর মানবতার বিমূৰ্ত সাংস্কৃতিক ঐতিহ্যের প্রতিনিধিত্বকারী তালিকায় অন্তর্ভুক্ত করা হয়েছে। সঙ্গীত নাটক অকাদেমি দ্বারা প্রস্তুত মানবতার বিমূৰ্ত সাংস্কৃতিক ঐতিহ্যের প্রতিনিধি তালিকায় অন্তৰ্ভুক্তিকরণের জন্য মনোনয়নের নথিতে এই পরিবেশনা শিল্পটির বর্ণনা দেওয়া হয়েছে এইভাবে: "মণিপুরের মন্দিরে গান ও নাচের সাথে জড়িত রীতি অনুসারে মণিপুর সমভূমিতে বসবাসকারী বৈষ্ণবদের জীবনে ধর্মীয় নিহিতার্থ ও মঞ্চ অনুষ্ঠান উপলক্ষে বাড়িতে ও রাস্তায় একসাথে সংকীর্তন চারুকলা পরিবেশিত হয়। কৃষ্ণর ধর্মতত্ত্ব এবং শিক্ষা এই প্ৰদৰ্শনের কেন্দ্ৰীয় বিষয়বস্তু। তবে তারা মণিপুরের প্রাক-বৈষ্ণব অতীতের সংগীত এবং নৃত্য থেকে বহন করা আনুষ্ঠানিক বৈশিষ্ট্য ও রীতির সাথে এটিকে অন্তৰ্ভুক্ত করেছে। সংকীর্তন অনুশীলনের মূল অংশটি দেখতে পাওয়া যায় মন্দিরে, সেখানে তারা গানের মাধ্যমে প্রভুর জীবন ও কর্মকে বর্ণনা করে এবং নৃত্যের মাধ্যমে তা প্রদর্শিত করে। এগুলো সাধারণত ভক্তদের সামনে মন্দিরের সাথে সংযুক্ত একটি হল বা মন্ডপে উপস্থাপিত হয়। প্রধান প্ৰদৰ্শনীটি নাট্য পালা নিয়ে গঠিত হয়, যা মণিপুর উপত্যকার সর্বত্র পরিবেশিত হয়। মন্দির কেন্দ্রিক অরিবা পালা এবং মনোহর সাই পালা বর্তমানে খুব কম দেখতে পাওয়া যায়। প্রভুর রথ উৎসব বলে চিহ্নিত করে বর্ষার সময় মন্দিরের মধ্যে খুবাক এসেই পালন করা হয়। নতুন ঘর উদ্বোধন এবং সকল জীবনচক্র অনুষ্ঠানে যেমন- কান ছিদ্র করার অনুষ্ঠান (শৈশবে পুরুষ এবং স্ত্রী উভয়ের জন্য), উপনয়ন (কিশোর বয়সী পুরুষদের জন্য), বিবাহ ও মৃত্যুশয্যার অনুষ্ঠানে সংকীর্তনের প্ৰচলন রয়েছে। এভাবেই মণিপুরী বৈষ্ণবদেরর জীবনে সংকীর্তনকে ঈশ্বরের দৃশ্যমান প্রকাশ হিসাবে বিবেচনা করা হয়।" Staff Reporter (৮ ডিসেম্বর ২০১৩)। "Manipuri Sankirtana inscribed on UNESCO's 'intangible heritage' list"। সংগ্রহের তারিখ ২ ডিসেম্বর ২০১৬।  "Sankirtana, ritual singing, drumming and dancing of Manipur"। www.unesco.org। UNESCO। সংগ্রহের তারিখ ২ ডিসেম্বর ২০১৬।  Sangeet Nataka Akademi। "Nomination File No. 00843"। UNESCO। সংগ্রহের তারিখ ২ ডিসেম্বর ২০১৬।  মণিপুরের সংকীর্তন, আচার অনুষ্ঠান, ঢোল বাজানো এবং নাচ সম্পর্কিত একটি ভিডিও, ভারতের সংগীত নাটক আকাদেমি দ্বারা প্রস্তুত এবং ইউনেস্কো দ্বারা প্রকাশিত (সময়ব্যাপ্তি ৯ মিনিট ৫৭ সেকেন্ড): সংকীর্তন
অক্সালোসাকসিনিক অ্যাসিড

অক্সালোসাকসিনিক অ্যাসিড হলো সাইট্রিক অ্যাসিড চক্রের একটি সাবস্ট্রেট। আইসোসাইট্রেট ডিহাইড্রোজিনেজ দ্বারা এর কার্য ঘটে। অক্সালোসাকসিনিক অ্যাসিডের লবণ ও এস্টারসমূহকে অক্সালোসাকসিনেট বলা হয়। অক্সালোসাকসিনিক অ্যাসিড/অক্সালোসাকসিনেটগুলো হলো ট্রাইকার্বক্সিলিক অ্যাসিড চক্রের ৬-কার্বনবিশিষ্ট অস্থায়ী মধ্যবর্তী যৌগ। এটি এক ধরনের কিটো অ্যাসিড। আইসোসাইট্রেট থেকে আলফা-কিটোগ্লুটারিক অ্যাসিড তৈরির সময় সবাত কার্বন-বিয়োজনে এটি উৎপন্ন হয়। আইসোসাইট্রেট ডিহাইড্রোজিনেজ অ্যানজাইম বিক্রিয়ার অনুঘটক হিসেবে কাজ করে। প্রথমে আইসোসাইট্রেট এনএডি+ কো-অ্যানজাইম দ্বারা জারিত হয়ে অক্সালোসাকসিনিক অ্যাসিড/অক্সালোসাকসিনেট উৎপন্ন করে। অক্সালোসাকসিনিক অ্যাসিড আলফা-কিটো এবং বিটা-কিটো (অস্থায়ী যৌগ) উভয় ধরনের অম্লই হতে পারে। ৫-কার্বনবিশিষ্ট অণু ২-অক্সোগ্লুটারেট তৈরির উৎসেচক-বিক্রিয়ায় কার্বন ডাই-অক্সাইড অণুর বিয়োজন একটি বিটা-কিটো যৌগের বৈশিষ্ট্য হিসেবে গণ্য। Ochoa S (মে ১৯৪৮)। "Biosynthesis of tricarboxylic acids by carbon dioxide fixation; the preparation and properties of oxalosuccinic acid"। The Journal of Biological Chemistry। 174 (1): 115–22। পিএমআইডি 18914069।  Romkina AY, Kiriukhin MY (২০১৭-০৪-১৯)। "Biochemical and molecular characterization of the isocitrate dehydrogenase with dual coenzyme specificity from the obligate methylotroph Methylobacillus Flagellatus"। PLOS ONE। 12 (4): e0176056। ডিওআই:10.1371/journal.pone.0176056। পিএমআইডি 28423051। পিএমসি 5397045 । বিবকোড:2017PLoSO..1276056R।  টেমপ্লেট:সাইট্রিক অ্যাসিড চক্র
টার্কের পাথর মসজিদ

টার্কের পাথর মসজিদ (ফার্সি: مسجد سنگی ترک) ইরানের পূর্ব আজারবাইজান প্রদেশের অন্যতম ঐতিহাসিক মসজিদ, যা মিয়ানেহ শহর থেকে ২৫ কিলোমিটার দূরে টার্ক শহরে অবস্থিত। মসজিদটি মিয়ানেহ শহর থেকে ২৯ কিলোমিটার দূরে অবস্থিত এবং এর অধিকাংশ অংশ পাথর দিয়ে তৈরি। মসজিদটি পূর্ব আজারবাইজানের সবচেয়ে গুরুত্বপূর্ণ স্থাপত্যগুলির একটি। এতে ব্যবহৃত স্থাপত্য শৈলী এবং ভবন উপাদান বিগত শতাব্দীর ইসলামী স্থাপত্য শিল্পকে তুলে ধরে। এই মসজিদের একটি আঙ্গিনা আছে যেখানে দুটি প্রবেশদ্বার এবং একটি মিনার রয়েছে। মিনারটি ফুলের তোড়া দিয়ে সাজানো এবং উপরের অংশ ধ্বংস হয়ে গিয়েছে। ভিতরের দেয়ালে ও প্রবেশদ্বারে শিলালিপি লাগানো আছে। আয়তক্ষেত্রাকার মসজিদের মূল অংশ ৯০.১৭ × ২১.৫ মিটার। জেলো খান মিহরাবের উপর একটি বড় গম্বুজ রয়েছে এবং মসজিদ জুড়ে পাথরের তৈরি ১২টি ছোট গম্বুজ রয়েছে। পাথর মসজিদের নির্মাণ তারিখ পরিষ্কার নয় এবং এ ব্যাপারে কোন শিলালিপি পাওয়া যায়নি। মসজিদটি ইরানের জাতীয় স্থাপত্যের তালিকাভুক্ত। "ইরানি স্থাপত্য ইতিহাসের বিশ্বকোষ"। ইরানের সাংস্কৃতিক ঐতিহ্য, হস্তশিল্প ও পর্যটন সংস্থা। ১৯ মে ২০১১। ৬ এপ্রিল ২০১৫ তারিখে মূল থেকে আর্কাইভ করা।  "Stone Mosque of Tark (Sangi Mosque)"। www.itto.org। সংগ্রহের তারিখ ৩১ জুলাই ২০১৯।
অক্সিডেজ

অক্সিডেজ হলো এক ধরনের উৎসেচক, যা জারণ-বিজারণ বিক্রিয়ায় অনুঘটনের কাজ করে থাকে। এ সমস্ত বিক্রিয়ায় ইলেকট্রন গ্রহীতা হিসেবে বিশেষ করে ডাইঅক্সিজেন (O2) উপস্থিত থাকে। বিক্রিয়ায় হাইড্রোজেন পরমাণুর দানের মাধ্যমে অক্সিজেন পানি (H2O) বা হাইড্রোজেন পারক্সাইডরূপে (H2O) বিজারিত হয়। কিছু কিছু জারণ-বিজারণ বিক্রিয়ায় সাধারণত মুক্ত আণবিক অক্সিজেন যুক্ত থাকে না। মনোঅ্যামিন অক্সিডেজ বা জ্যান্থিন অক্সিডেজ সম্পৃক্ত বিক্রিয়াগুলোয় এমনটি হয়ে থাকে। অক্সিডেজসমূহ অক্সিডোরিডাকটেজ এনজাইমের একটি উপশ্রেণি। অক্সিডেজ এনজাইমের একটি গুরুত্বপূর্ণ উদাহরণ হলো সাইটোক্রোম সি অক্সিডেজ। এই এনজাইমটি ইলেকট্রন পরিবহন শিকলের চূড়ান্ত উৎপাদ ও শক্তি উৎপাদনের জন্য অক্সিজেন নিযুক্তকরণের জন্য প্রধান এনজাইম হিসেবে কাজ করে। এছাড়া অক্সিডেজ এনজাইমের অন্যান্য উদাহরণ হলো: গ্লুকোজ অক্সিডেজ মনোঅ্যামিন অক্সিডেজ সাইটোক্রোম পি৪৫০ অক্সিডেজ এনএডিপিএইচ অক্সিডেজ জ্যান্থিন অক্সিডেজ এল-গুলোনোল্যাকটোন অক্সিডেজ ল্যাকেজ লাইসিল অক্সিডেজ পলিফেনল অক্সিডেজ সালফহাইড্রিল অক্সিডেজ; এই উৎসেচক মূলত থাইয়ল গ্রুপকে জারিত করে। অণুজীববিজ্ঞানে অক্সিডেজ পরীক্ষা দ্বারা ব্যাকটেরিয়াল স্ট্রেইনের ফিনোটাইপ বৈশিষ্ট্য শনাক্ত করা হয়। অক্সিডেজ পরীক্ষার মাধ্যমে কোনো নমুনা ব্যাকটেরিয়া সাইটোক্রোম অক্সিডেজ উৎপাদন করে কিনা (এবং এর সাহায্যে ইলেকট্রন সংবহন শিকলের মাধ্যমে অক্সিজেন ব্যবহার করে কিনা) তা নিশ্চিত করা যায়। কোনো ব্যাকটেরিয়া সবাত নাকি অবাত, অক্সিডেজ পরীক্ষার মাধ্যমে তা নির্ণয় করা যায়। Eric J. Toone (২০০৬)। Advances in Enzymology and Related Areas of Molecular Biology, Protein Evolution (Volume 75 সংস্করণ)। Wiley-Interscience। আইএসবিএন 978-0471205036।  Nicholas C. Price; Lewis Stevens (১৯৯৯)। Fundamentals of Enzymology: The Cell and Molecular Biology of Catalytic Proteins (Third সংস্করণ)। USA: Oxford University Press। আইএসবিএন 978-0198502296।  Catalase & Oxidase tests video Oxidase যুক্তরাষ্ট্রের জাতীয় চিকিৎসা গ্রন্থাগারে চিকিৎসা বিষয়ক শিরোনাম (MeSH) টেমপ্লেট:উৎসেচক
সেমবক্কম

সেমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে তাম্বরম ও মেটবক্কম শহরদ্বয়ের মাঝে অবস্থিত একটি জনগণনা শহর। ১৯৭৪ খ্রিস্টাব্দে বিজ্ঞপ্তি জারি করার মাধ্যমে এটিকে চেন্নাই মহানগর অঞ্চলের অন্তর্ভুক্ত করা হয়। এটি বেলাচেরি মূল সড়কের উপর অবস্থিত।‌ সেমবক্কম বাস ও তাম্বরম থেকে ট্রেন পরিষেবা মাধ্যমে শহরের বিভিন্ন অংশের সাথে সুপরিবহনযোগ্য। ১৯৮৪ খ্রিস্টাব্দে সেমবক্কম সহ রাজাকীলবক্কম ও গৌরীবক্কমকে গ্রাম পঞ্চায়েত থেকে নগর পঞ্চায়েতে পরিণত করা হয়। তামিলনাড়ু রাজ্য সরকার চেন্নাই শহরের নিকটবর্তী তাম্বরম, পল্লাবরম ও আবাড়ি এই তিনটি অঞ্চলকে কেন্দ্র করে তিনটি পৃথক পৌর নিগম গঠন করার পরিকল্পনা নিয়েছেন৷ এটি বাস্তবায়িত হলে সেমবক্কম তাম্বরম পৌরনিগমের অন্তর্ভুক্ত হবে৷ বর্তমানে এই জনগণনা নগরে রয়েছে ১৫ টি ওয়ার্ড৷ ২০১১ খ্রিটাব্দে ভারতের জনগণনা অনুযায়ী সেমবক্কমের মোট জনসংখ্যা ৪৫,৩৫৬ জন, যেখানে ২২,৭০৫ জন পুরু ও ২২,৬৫১ জন নারী৷ অর্থাৎ প্রতিহাজার পুরুষে ৯৯৮ জন নারীর বাস৷ মোট পরিবার সংখ্যা ১১,৬৬৮ টি৷ ছয় বছর অনূর্ধ্ব শিশু সংখ্যা ৫,০০৩, যা মোট জনসংখ্যার ১১.০৩ শতাংশ৷ সেমবক্কমের মোট সাক্ষরতার হার ৯২.৫২ শতাংশ, যেখানে পুরুষ সাক্ষরতার হার ৯৫.৪৪ শতাংশ ও নারী সাক্ষরতার হার ৮৯.৬২ শতাংশ৷ "Corporation status awaited"। The Hindu। সংগ্রহের তারিখ ১১ সেপ্টেম্বর ২০১৭।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/803346-sembakkam-tamil-nadu.html
আ স্ক্যান্ডেল ইন বোহেমিয়া

"আ স্ক্যান্ডেল ইন বোহেমিয়া" (ইংরেজি: "A Scandal in Bohemia"; অনুবাদ: "বোহেমিয়ায় কেলেংকারি") হল আর্থার কোনান ডয়েল সৃষ্ট কাল্পনিক গোয়েন্দা চরিত্র শার্লক হোমসের কীর্তিকলাপ নিয়ে লেখা প্রথম ছোটোগল্প এবং সামগ্রিকভাবে তৃতীয় রচনা। এটিই ডয়েলের লেখা ৫৬টি শার্লক হোমস ছোটোগল্পের মধ্যে তথা সিডনি প্যাজিট চিত্রিত ৩৮টি শার্লক হোমস রচনার মধ্যে প্রথম। গল্পটি আইরিন অ্যাডলার নামক চরিত্রটির উপস্থাপনার জন্য বিশেষভাবে উল্লেখযোগ্য। মাত্র একটি গল্পে উপস্থাপিত হলেও এই চরিত্রটি সমগ্র শার্লক হোমস ধারাবাহিকের সর্বাপেক্ষা উল্লেখযোগ্য নারী চরিত্র। ডয়েল তাঁর নিজের প্রিয় বারোটি হোমস কাহিনির তালিকায় "আ স্ক্যান্ডেল ইন বোহেমিয়া" গল্পটিকে পঞ্চম স্থান দিয়েছিলেন। ১৮৯১ সালের ২৫ জুন দ্য স্ট্র্যান্ড ম্যাগাজিন-এর জুলাই সংখ্যায় "আ স্ক্যান্ডেল ইন বোহেমিয়া" গল্পটি প্রথম প্রকাশিত হয়। এরপর ১৮৯২ সালে দি অ্যাডভেঞ্চারস অফ শার্লক হোমস গল্প-সংকলনে প্রথম গল্প হিসেবে স্থান পায় এটি। ১৮৮৮ সালের ২০ মার্চ ড. ওয়াটসন ২২১বি বেকার স্ট্রিটে আসেন শার্লক হোমসের সঙ্গে দেখা করতে। সেই সময় এক মুখোশধারী ভদ্রলোক সেখানে এসে উপস্থিত হন। প্রথমে তিনি নিজের পরিচয় দেন কাউন্ট ফন ক্র্যাম নামে। কিন্তু হোমস তাঁর প্রকৃত পরিচয় অনুমানে সক্ষম হন। জানা যায়, তিনি আসলে কাসেল-ফেলস্টেইনের গ্র্যান্ড ডিউক তথা উত্তরাধিকারসূত্রে বোহেমিয়ার রাজা ভিলহেম গটসরিখ সিগিসমন্ড ফন অর্মস্টেইন। রাজা তাঁর সমস্যার কথা জানাতে গিয়ে বলেন, পাঁচ বছর আগে তিনি মার্কিন অপেরা গায়িকা আইরিন অ্যাডলারের সঙ্গে একটি গোপন সম্পর্কে জড়িয়ে পড়েছিলেন। অ্যাডলার সেই সময়েই অবসর গ্রহণ করেছিলেন এবং বর্তমানে তিনি লন্ডনের বাসিন্দা। কিছুদিনের মধ্যেই রাজা এক তরুণী স্ক্যান্ডিনেভীয় রাজকুমারীকে বিয়ে করতে চলেছেন। কিন্তু তাঁর ভয়, পূর্বসম্পর্কের কথা জানাজানি হলে সেই বিয়ে ভেঙে যেতে পারে। "আ স্ক্যান্ডাল ইন বোহেমিয়া" প্রথম ১৮৯১ সালের জুলাই মাসে দ্য স্ট্র্যান্ড ম্যাগাজিন-এ যুক্তরাজ্যে এবং ১৮৯১ সালের আগস্ট মাসে স্ট্র্যান্ড-র মার্কিন সংস্করণে মার্কিন যুক্তরাষ্ট্রে প্রকাশিত হয়। গল্পটি দ্য স্ট্র্যান্ড ম্যাগাজিন-এ সিডনি পেজেট অঙ্কিত দশটি চিত্রসহ প্রকাশিত হয়। এটি ছোটগল্প সংকলন দ্য অ্যাডভেঞ্চারস অব শার্লক হোমস-এ অন্তর্ভুক্ত করা হয়, যা অক্টোবর ১৮৯২ সালে প্রকাশিত হয়। Rosemary., Herbert (১ জানুয়ারি ২০০৩)। Whodunit? : a who's who in crime & mystery writing। Oxford University Press। পৃষ্ঠা 4। আইএসবিএন 0195157613। ওসিএলসি 252700230।  Temple, Emily (২২ মে ২০১৮)। "The 12 Best Sherlock Holmes Stories, According to Arthur Conan Doyle"। Literary Hub। সংগ্রহের তারিখ ৬ জানুয়ারি ২০১৯।  Conan Doyle, Sir Arthur; Klinger, Leslie S. (২০০৫)। The New Annotated Sherlock Holmes, Vol. 1। W. W. Norton & Company। পৃষ্ঠা 5। আইএসবিএন 0-7394-5304-1।  Smith (2014), p. 43. Cawthorne (2011), p. 54. Cawthorne, Nigel (২০১১)। A Brief History of Sherlock Holmes। Running Press। আইএসবিএন 978-0762444083।  Dickerson, Ian (২০১৯)। Sherlock Holmes and His Adventures on American Radio। BearManor Media। আইএসবিএন 978-1629335087।  Smith, Daniel (২০১৪) [2009]। The Sherlock Holmes Companion: An Elementary Guide (Updated সংস্করণ)। Aurum Press। আইএসবিএন 978-1-78131-404-3।  উইকিসংকলনে আ স্ক্যান্ডেল ইন বোহেমিয়া-এর সম্পূর্ণ পাঠ্য পড়ুন। উইকিমিডিয়া কমন্সে আ স্ক্যান্ডেল ইন বোহেমিয়া সম্পর্কিত মিডিয়া দেখুন। গুটেনবের্গ প্রকল্পে “A Scandal in Bohemia”, The Adventures of Sherlock Holmes A Scandal in Bohemia লিব্রিভক্সে পাবলিক ডোমেইন অডিওবই (ইংরেজি)
নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার

নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়। এড অ্যাসনার, জন ফরসিথ, জন হ্যাম, হিউ লরি ও টেলি স্যাভালাস সর্বাধিক দুবার করে এই পুরস্কার অর্জন করেন। পিটার ফক ও টম সেলেক সর্বোচ্চ সাতবার এই পুরস্কারের মনোনয়ন লাভ করেন। বর্তমান বিজয়ী ব্রায়ান কক্স সাকসেশন ধারাবাহিকে লোগান রয় চরিত্রে অভিনয় করে এই পুরস্কার অর্জন করেন। ২ বার এড অ্যাসনার জন ফরসিথ জন হাম হিউ লরি টেলি সাভালাস নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার নাট্যধর্মী ধারাবাহিকে সেরা প্রধান অভিনেতা বিভাগে স্ক্রিন অ্যাক্টরস গিল্ড পুরস্কার "Golden Globes 2020: 1917 and Fleabag lead British invasion with major wins"। দ্য গার্ডিয়ান। ৫ জানুয়ারি ২০২০। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২১।
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার

সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা সঙ্গীতধর্মী বা হাস্যরসাত্মক টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - সঙ্গীতধর্মী বা হাস্যরসাত্মক" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়। অ্যালান আলডা এই বিভাগে সর্বাধিক ছয়বার পুরস্কৃত হয়েছেন এবং সর্বোচ্চ ১১টি মনোনয়ন লাভ করেছেন। বর্তমান বিজয়ী রামি ইউসেফ রামি ধারাবাহিকে অভিনয়ের জন্য এই পুরস্কার অর্জন করেন। হাস্যরসাত্মক ধারাবাহিকে শ্রেষ্ঠ অভিনেতা বিভাগে ক্রিটিকস চয়েস টেলিভিশন পুরস্কার হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার হাস্যরসাত্মক ধারাবাহিকে সেরা অভিনেতা বিভাগে স্ক্রিন অ্যাক্টরস গিল্ড পুরস্কার "Golden Globes 2020: 1917 and Fleabag lead British invasion with major wins"। দ্য গার্ডিয়ান। ৫ জানুয়ারি ২০২০। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২১।  দাপ্তরিক ওয়েবসাইট
নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার

নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - নারী" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন পলিন ফ্রেডরিকস। ১৯৬৯ সালে এটি "শ্রেষ্ঠ টিভি অভিনেত্রী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়। অ্যাঞ্জেলা ল্যান্সবারি এই বিভাগে সর্বাধিক চারবার পুরস্কৃত হন এবং সর্বোচ্চ দশবার এই পুরস্কারের মনোনয়ন লাভ করেন। বর্তমান বিজয়ী অলিভিয়া কলম্যান দ্য ক্রাউন ধারাবাহিকে অভিনয় করে এই পুরস্কার অর্জন করেন। ৪ বার অ্যাঞ্জেলা ল্যান্সবারি ৩ বার ক্লেয়ার ডেইন্স ২ বার এডি ফ্যালকো শ্যারন গ্লেস লি রেমিক নাট্যধর্মী ধারাবাহিকে শ্রেষ্ঠ অভিনেত্রী বিভাগে ক্রিটিকস চয়েস পুরস্কার নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার নাট্যধর্মী ধারাবাহিকে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কার "Golden Globes 2020: 1917 and Fleabag lead British invasion with major wins"। দ্য গার্ডিয়ান। ৫ জানুয়ারি ২০২০। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২১।
জার্সি ক্রিকেট বোর্ড

জার্সি ক্রিকেট বোর্ড হচ্ছে জার্সিতে ক্রিকেট খেলার অফিসিয়াল ক্রীড়া পরিচালনা সংস্থা। আন্তর্জাতিক ক্রিকেট কাউন্সিল (আইসিসি)তে জার্সি ক্রিকেট বোর্ড হচ্ছে জার্সির প্রতিনিধিত্বকারী একটি সংস্থা এবং ২০০৭ সাল থেকে আইসিসির সহযোগী সদস্য এবং ২০০৫ সালে সংস্থাটি আইসিসির সদস্যপদ লাভ করে। সংস্থাটি ইউরোপীয় ক্রিকেট কাউন্সিলেরও সদস্য। জার্সি ক্রিকেট বোর্ডের সদরদপ্তর হচ্ছে সেন্ট হেলিয়ার, জার্সি। ২০২০-এর মার্চে, করোনা ভাইরাস বৈশ্বিক মহামারীর কারণে পূর্বে থেকেই ১ জুন ২০২০ পর্যন্ত সকল ধরনের ক্রিকেট কর্মকাণ্ড প্রত্যাহার করে। "COVID-19 statement"। Cricket Europe। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  অফিসিয়াল সাইট ওয়েব্যাক মেশিনে আর্কাইভকৃত ২৮ ফেব্রুয়ারি ২০২১ তারিখে ইউরোপীয় ক্রিকেট বোর্ডের অফিসিয়াল সাইটে জার্সি ক্রিকইনফোতে জার্সি
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার

সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা সঙ্গীতধর্মী বা হাস্যরসাত্মক টেলিভিশন ধারাবাহিকের সেরা অভিনেত্রীদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - নারী" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন পলিন ফ্রেডরিকস। ১৯৬৯ সালে এটি "শ্রেষ্ঠ টিভি অভিনেত্রী - সঙ্গীতধর্মী বা হাস্যরসাত্মক" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়। ক্যারল বার্নেট এই বিভাগে সর্বাধিক পাঁচবার পুরস্কৃত হন এবং সর্বোচ্চ ১২ বার এই পুরস্কারের মনোনয়ন লাভ করেন। বর্তমান বিজয়ী ফিবি ওয়ালার-ব্রিজ ফ্লিব্যাগ ধারাবাহিকে অভিনয় করে এই পুরস্কার অর্জন করেন। হাস্যরসাত্মক ধারাবাহিকে শ্রেষ্ঠ অভিনেত্রী বিভাগে ক্রিটিকস চয়েস পুরস্কার হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার হাস্যরসাত্মক ধারাবাহিকে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কার "Golden Globes 2020: 1917 and Fleabag lead British invasion with major wins"। দ্য গার্ডিয়ান। ৫ জানুয়ারি ২০২০। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২১।